ປ. ບາຣັກ ໂອບາມາ ໄປເຜີຍແຜ່ ແຜນການເສດຖະກິດ ຢູ່ບັນດາລັດ ນິຍົມແນວທາງເດີມ
ປະນາທິບໍດີ ບາຣັກ ໂອບາມາ ໄປເຜີຍແຜ່ ແຜນການເສດຖະກິດ ຂອງທ່ານ ຢູ່ບັນດາລັດ ນິຍົມແນວທາງເດີມ ໃນເຂດພາກກາງ ຂອງປະເທດ.
ນຶ່ງມື້ ຫລັງຈາກໄດ້ກ່າວຄຳປາໄສຕໍ່ປະເທດຊາດແລະລັດຖະສະ ພາຊຸດໃໝ່ທີ່ຄອບງຳໂດຍພັກຣີພັບບລີກັນແລ້ວ ປະທານາທິບໍດີ ບາຣັກ ໂອບາມາ ກໍໄດ້ມຸ່ງໜ້າ ໄປສູ່ດິນແດນຊຶ່ງເປັນທີ່ໝັ້ນທາງ ດ້ານເສດຖະກິດແລະການເມືອງ ຂອງພວກນິຍົມແນວທາງເດີມ ຢູ່ໃນເຂດໃຈກາງປະເທດ ເພື່ອຊຸກຍູ້ຈຸດສຳຄັນສຸດໃນຄຳປາໄສ ຂອງທ່ານນັ້ນກໍຄືແຜນການສ້າງຄວາມເຂັ້ມແຂງໃຫ້ແກ່ພວກຊົນ ຊັ້ນກາງ ປະທານາທິບໍດີ ໂອບາມາ ໄດ້ອອກເດີນທາງ ຈາກນະຄອນວໍຊິງຕັນ ໃນມື້ວັນພຸດ ວານນີ້ ເພື່ອການເດີນທາງເປັນເວລາສອງມື້ໄປຢ້ຽມຢາມລັດໄອດາໂຮແລະແຄນຊັສ ທ່ານມີກຳ ນົດທີ່ຈະກ່າວຕໍ່ພວກໄປໂຮມຊຸມນຸມວ່າ ທຸກໆຄົນມີແຕ່ຈະໄດ້ຮັບຜົນປະໂຫຍດ ຈາກເສດ ຖະກິດທີ່ພວມຟື້ນໂຕຄືນ ຈາກສະພາບຊົບເຊົາ ທີ່ມີມາເປັນເວລາຫຼາຍໆປີນັ້ນ ເຈົ້າໜ້າທີ່ ທຳນຽບຂາວກ່າວວ່າ ປະທານາທິບໍດີຕັ້ງໃຈ ເລືອກເອົາບັນດາລັດ ທີ່ນິຍົມແນວທາງເດີມ ເປັນບ່ອນຢຸດແວ່ຈຸທຳອິດ ຫຼັງຈາກໄດ້ກ່າວຄຳປາໄສປະຈຳປີີ ຕໍ່ປະເທດຊາດແລະລັດຖະ ສະພາ ໃນຄຳປາໄສຂອງທ່ານ ເມື່ອແລງວັນອັງຄານຜ່ານມານີ້ ທ່ານໂອບາມາ ໄດ້ກ່າວຕໍ່ບັນດາ ສະມາຊິສະພາແລະປະຊາຊົນຫຼາຍໆລ້ານຄົນທີ່ໄດ້ເບິ່ງໂທລະພາບວ່າມັນເຖິງເວລາແລ້ວ ທີ່ຈະກ້າວໄປສູ່ໜ້າໃໝ່ ຈາກສະພາບເສດຖະກິດຕົກຕ່ຳ ແລະສົງຄາມ ແລະດຳເນີນງານ ຮ່ວມກັນເພື່ອສ້າງຄວາມເຂັ້ມແຂງໃຫ້ແກ່ພວກຊົນຊັ້ນກາງອາເມຣິກັນ ທ່ານໄດ້ຮຽກຮ້ອງ ໃຫ້ມີການອອກນະໂຍບາຍຕ່າງໆ ເຊັ່ນ ຂຶ້ນພາສີ ຕໍ່ພວກທີ່ຮັ່ງມີ ແລະສະເໜີໃຫ້ພວກນັກ ສຶກສາມີໂອກາດໄດ້ເຂົ້າຮຽນ ທີ່ວິທະຍາໄລຊຸມຊົນເປັນເວລາສອງປີ ໂດຍບໍ່ຕ້ອງເສຍຄ່າ ຮ່ຳຮຽນ